د چارو شنونکی نازکمیر زیارمل وايي:« دغه کمېسیون به دغه شل کلن موضوعات څیړې او په راتلونکي کې به دغه ډول تېروتنې کموي۔ د افغانستان لپاره دغه څیړنه کومه مثبته او یا منفي پایله نه لري۔»

د چارو یو بل شنونکی اسماعیل ځدراڼ ورته خبره کوي، خو زیاتوي:« که په رښتیا دغه څېړنې وکړي، فکر کوم چې د دوی ډېر چارواکي به محاکمه شي۔»

دا په داسې حال کې ده چې کانګرېس له دې وړاندې هم له افغانستان نه د امریکایي ځواکونو په بېړه اېستل د امریکا په تاریخ کې یوه لویه تېروتنه بللې وه او په دې اړه یې په ځلونو د امریکا ولسمشر جوبایډن څخه د وضاحت غوښتنه کړې، خو تر اوسه غوڅه پرېکړه نه ده شوې۔

د امریکا دفاع وزارت پخواني سلاکار د دې ارزونې اصلي موخه په تېره جګړه کې د خپلو تېروتنو، لاسته راوړنو ترڅنګ هغه پایلې معلومول یاد کړي، چې تصمیم د چا له لوري نیول کېده او دا پرېکړې په کوم اساس شوي دي